چین دؤولت باشقانی شی جینپینگ ایله آمریکا‌نین پرزیدنتی سئچیلن دونالد ترامپ آراسیندا تلفون دانیشیغی اولدو.
چین مرکزی دؤولت تلویزیوندا (CCTV) یاییم‌لانان خبره گؤره، شی تلفون گؤروشونده چین-آمریکا موناسیبت‌لرینده یگانه دوغرو واریانتین امکداش‌لیق اولدوغونا ایشاره ائتدی.
شی قلوبال ایقتیصادیاتین بؤیومه‌سی‌نین تشویق ائدیلمه‌سی و طرف‌لر آراسیندا کووردیناسیونون گوجلندیریلمه‌سی‌نین ضروری‌لیگینی وورغولادی.
ترامپ چین-آمریکا موناسیبت‌لری‌نین "قارشی‌لیق‌لی فایدالانما" پرینسیپی چرچیوه‌سینده ایره‌لیله‌یه بیله‌جگینی قئید ائتدی. لیدئرلر طرفلر آراسی مسئله‌لرده فیکیر موبادیله‌سی، یاخین زاماندا گؤروشمه و اونسیتی داوام ائتدیرمه موضوع لاریندا راضی‌لیق الده ائتدیلر.
ایکی اؤلکه آراسین‌داکی پروبلئم‌لردن ایره‌لی گلن گرگین‌لیگی آرا‌دان قال‌دیرماق ایسته‌ین پکن رهبرلیگی آمریکا ایله علاقه‌لرده یئنی بیر صحیفه آچماق نیتینده‌دیر.
